Nyt fra bestyrelsen

***Tak for denne gang og velkommen***

Herfra skal der lyde et stort tak til Christina, Lone & Inge for deres arrangement i foreningen. Og samtidig velkommen til Bo, Lene & Sara som tiltrådte på generalforsamlingen.

Tak for de 35 fremmødte der var med til at afholde en glidende generalforsamling, men ud af 175 haver er det et lav procentdel som vælger ikke at dukke op - og ikke en eneste fuldmagt. Det kan vi vel godt blive enige om, at det kan gøres bedre.

***Havevandring***

Som oplyst på generalforsamlingen vil bestyrelsen i år offentliggøre datoerne for havevandring. Disse ligger altid efter en weekend, hvor vi har haft container og det er vores håb, at de disse to tiltag kan ses, når vi kommer rundt. Datoer ligger allerede tilgængelige på hjemmesiden og i opslagstavlerne.

Vi vil også her følge op på hvilke haver der mangler at indsende deres seneste attest på skorsten – i kan sende den seneste i har til sekretaer@skovhojen4700.dk

***Flagstang renovering***

Er der nogen som har lyst til at hjælpe med at få sæt denne i stand; nedtages, slibes, males, ny snor og op igen, så vi atter kan få flaget til at blafre i vores skønne forening? Henvendelse til sekretaer@skovhojen4700.dk

***Aktivitetsudvalg***

Ligger du inde med ideer og måske har lyst til at hjælpe vores udvalg er du meget velkommen til at kontakte Merete på

au@skovhojen4700.dk eller sekretaer@skovhojen4700.dk

***Toiletter***

Skulle man opleve at der er mangler på toiletterne er man velkommen til at skrive en mail til Lene på naestformand@skovhojen4700.dk eller et opslag på vores Facebook gruppe, så vil vi tage os af det, så snart det er muligt.

***Tømning af tørkloset***

Vi skal opfordre jer til, ikke at tømme jeres tørkloset mellem kl. 12.00 og 15.00 af hensyn til de haver der ligger op til toiletbygningen.